《溪上》
清代·陈斗南

一湾春水绕人家，两岸馀波溅碧沙。咫尺烟津虚过客，浮沈古木欲栖鸦。

云封远岫千层渺，草长荒田一望赊。共访仙源何处是，隔溪依约有桃花。

作者简介：陈斗南，凤山县人。清乾隆间（1736～1795）邑诸生。生平不详，有《东宁自娱集》一卷，连横《台湾通史》艺文志中有著录。以下诗作据清修台湾方志所引辑录。